Ballangen
        
         (tettsted)
Store norske leksikon,Geografi,Norges geografi,Nordland,Narvik
Ballangen er et tettsted i Narvik kommune i Nordland. Tettstedet er ifølge SSBs definisjon 1 km², og har 827 innbyggere (2022).
Ballangen ligger innerst i fjorden Ballangen. E6 passerer gjennom tettstedet. Ballangen var administrasjonssted i Ballangen kommune, som i 2020 ble sammenslått med Narvik kommune. Stedet har noe verkstedindustri.Like utenfor tettstedet ligger Bjørkåsen gruver som var i drift fra 1917 til 1964. Her ligger også Ballangen Museum, avdeling av Museum Nord som omfatter museene i Ofoten, Lofoten og Vesterålen. Ballangen Museum presenterer blant annet den omfattende gruvevirksomheten som har vært i Ballangen siden 1600-tallet. Les mer i Store norske leksikon Narvik Nordland Litteratur Pettersen, Magnus: Ofoten, 1988-, 3 b.